paragraph_text: Najveći rezultat u povijesti kluba je plasman u osminu finala kupa pobjednika kupova(i to dvaput). Do osmine finala hrvatski je klub u sezoni 2011./2012. došao pobjedom u šesnaestini finala protiv austrijskog ULZ Sparkasse Schwaza. U osmini finala bolji je bio španjolski Caja BM Aragón de Zaragoza, no uz veliku borbu i častan poraz Porečana. Sezone 2012./2013. RK Poreč ponovno je izborio osminu finala istoga kupa, izbacivši ruskog velikana Krasnodara u šesnaestini finala. Tada je Poreč, nakon neriješenog ogleda na domaćem parketu i porazu u gostima, ispao od portugalskog Sporting CP Lisabona.